கேள்வி: உம்பலப்பாடி பற்றி நீங்கள் என்ன அறிந்துள்ளீர்கள்?
பதில்: உம்பலப்பாடி (''Umbalapadi'') இந்தியாவின் தமிழ்நாடு, தஞ்சாவூர் மாவட்டம் பாபநாசம் வட்டம் உள்ள ஒரு சிற்றூர் ஆகும். இவ்வூரின் தெற்கு எல்லையாகக் கொங்கன் வாய்க்காலும் வடக்கு எல்லையாக மண்ணியாறும் அமைந்துள்ளன. மேற்கில் சருக்கையும் கிழக்கில் நக்கம்பாடியும் எல்லையாக உள்ளன. 108 வைணவத் திருத்தலங்கள் ஒன்றான திருக்கவித்தலம் இவ்வூரில் இருந்து இரண்டு கிலோ மீட்டர் தொலைவில் உள்ளது. இக்கிராமம் பாபநாசம் சட்டமன்றத் தொகுதிக்கு உட்பட்டதாகும். இவ்வூர் பழமையும் சிறப்பும் கொண்ட ஊராகும். இந்த ஊரின் பழமைக்குச் சான்றாக இங்குள்ள சிவன் கோவில் உள்ளது. இக்கோவிலின் மூலவர் நிலாவணை மகாதேவர், இறைவி ஆனந்தவல்லி. இங்குள்ள கல்வெட்டு மூன்றாம் குலோத்துங்க சோழன் காலத்தைச் சேர்ந்தது சுமார் 800 ஆண்டுகள் எனக் கல்வெட்டு ஆய்வாளர் குடவாயில் பாலசுப்பிரமணியன் குறிப்பிட்டுள்ளார். இக்கல்வெட்டில் இவ்வூரின் பெயர் உம்பலப்பாடி என்று பொறிக்கப்பட்டுள்ளது. மக்கள் வழக்கிலும் அரசு ஆவணங்களிலும் உம்பளப்பாடி என்றும் இவ்வூர் அழைக்கப்படுகிறது.இக் கிரமம் நஞ்சையும் புஞ்சையும் நிறைந்தது இக் கிராமத்தில் நெல் மற்றும் கரும்பு பிரதான பயிராக உள்ளது உம்பளப்படி கிராம வளர்ச்சி குழு என்ற அமைப்பு இளைஞர்களால் 2021 ஆண்டு முதல் தொடங்கப்பட்டு இக்கிராம வளர்ச்சி மற்றும் ஆலய பராமரிப்பு பணிகளை மேற்கொண்டு வருகிறது